Povzetek revizijskega poročila   
Pravilnost financiranja volilne kampanje Ferenca Horvátha, kandidata za poslanca madžarske narodne skupnosti,   
na volitvah poslancev v Državni zbor Republike Slovenije  
v letu 2022

Računsko sodišče je izvedlo revizijo pravilnosti financiranja volilne kampanje Ferenca Horvátha, kandidata za poslanca madžarske narodne skupnosti na volitvah poslancev v Državni zbor Republike Slovenije v letu 2022, ki jo je organiziral Teodor Varga.

Cilja revizije sta bila izrek mnenja o pravilnosti poslovanja in pravilnosti poročanja v skladu z Zakonom o volilni in referendumski kampanji.

Računsko sodišče je Teodorju Vargi izreklo **mnenje s pridržkom** o pravilnosti poslovanja v skladu z Zakonom o volilni in referendumski kampanji, saj posebnega računa za volilno kampanjo ni odprl in zaprl organizator volilne kampanje, prav tako poročila o financiranju volilne kampanje Agenciji Republike Slovenije za javnopravne evidence in storitve ni predložil organizator volilne kampanje, poleg tega so bili s posebnega transakcijskega računa za volilno kampanjo poravnani stroški v znesku 200 EUR, ki niso stroški volilne kampanje.

Računsko sodišče je Teodorju Vargi izreklo **mnenje s pridržkom** o pravilnosti poročanja v skladu z Zakonom o volilni in referendumski kampanji, ker so bili med porabljenimi sredstvi izkazani stroški v znesku 200 EUR, ki niso stroški volilne kampanje.

Ljubljana, 23. decembra 2022